РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/67-25

5. јун 2025. године

Б е о г р а д

З А П И С Н И К

10. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 30. МАЈА 2025. ГОДИНЕ

Седница је почела у 14,00 часова.

Седницом је председавала Сања Јефић Бранковић, заменик председника Одбора.

Седници су присуствовали: Јадранка Јовановић, Небојша Бакарец, Марко Атлагић, Дуња Симоновић Братић, Акош Ујхељи, Јован Јањић, Бранко Миљуш, Ивана Роквић, Радомир Лазовић и Зоран Лутовац чланови Одбора.

Седници су присуствовали: Данијела Николић (Лепомир Ивковић), Милица Николић (Невена Ђурић), Далибор Шћекић (Љубица Вранеш), Татјана Николић (Наташа Јовановић) заменици чланова Одбора.

Седници је присуствовао и народни посланик: Милољуб Албијанић који није члан Одбора за културу информисање.

Пре преласка на утврђивање дневног реда, председавајућа је констатовала да седници присуствује 15 народних посланика и да су испуњени услови за рад и пуноважно одлучивање.

Председавајућа је подсетила да је потребно да се сви чланови и заменици чланова Одбора за културу и информисање придржавају времена за расправу, у складу са чланом 75. Пословника Народне скупштине.

Такође обавестила је да је народни посланик Радомир Лазовић 29. маја 2025. године Одбору за културу и информисање доставио предлог да се дневни ред седнице допуни тачком која гласи: „Разматрање Захтева за изјашњавање Одбора за културу и информисање поводом дискриминације кандидата Жељка Хубача за члана Савета РЕМа“.

Одбор је већином гласова (14 „за“, нема против, нема уздржаних, један „није гласао“) усвојио предлог Радомира Лазовића.

На предлог председавајуће, Одбор је већином гласова (13 „за“, нема против, нема уздржаних, два „нису гласала“) усвојио:

**Д н е в н и р е д:**

- Усвајање записника Пете и Девете седнице Одбора,

1. Разматрање Захтева за изјашњавање Одбора за културу и информисање поводом дискриминације кандидата Жељка Хубача за члана Савета РЕМа
2. Разматрање предлога кандидата за чланове Савета Регулаторног тела за електронске медије

Одбор је већином гласова (11 „за“, нема против, један уздржан, три „нису гласала“) усвојио:

-Записник Пете седнице Одбора за културу и информисање, одржане 20. децембра 2024. године

Одбор је већином гласова (11 „за“, нема против, један уздржан, три „нису гласала“) усвојио:

-Записник Девете седнице Одбора за културу и информисање, одржане 28. априла 2025. године

**ПРВА ТАЧКА ДНЕВНОГ РЕДА**: Разматрање Захтева за изјашњавање Одбора за културу и информисање поводом дискриминације кандидата Жељка Хубача за члана Савета РЕМа

У дискусији су учествовали: Радомир Лазовић, Ивана Роквић, Небојша Бакарец и Сања Јефић Бранковић.

Одбор је већином гласова (11 „за“, нема против, нема уздржаних, четири „нису гласала“) прихватио да се Захтев за изјашњавање Одбора за културу и информисање поводом дискриминације кандидата Жељка Хубача, за члана Савета РЕМ-а проследи Одбору за административно-буџетска и мандатно-имунитетска питања, као и Комисији за етику, уз напомену да се у пријави наведу подаци о народном посланику против кога је поднета пријава.

**ДРУГА ТАЧКА ДНЕВНОГ РЕДА**: Разматрање предлога кандидата за чланове Савета Регулаторног тела за електронске медије

Одбор је већином гласова (11 „за“, нема против, двоје уздржаних, два „нису гласала“) прихватио начин одлучивања о испуњености услова овлашћених предлагача, односно предложених кандидата.

У дискусији су учествовали: Ивана Роквић, Радомир Лазовић, Небојша Бакарец, Зоран Лутовац, Милољуб Албијанић Бранко Миљуш, Милица Николић, Данијела Николић, Марко Атлагић, Сања Јефић Бранковић, Милица Николић и Дуња Симоновић Братић.

Одбор је једногласно (11 „за“, нема против, нема уздржаних) усвојио Извештај о примљеним предлозима кандидата за члана Савета Регулаторног тела за електронске медије.

У складу са чланом 81. Пословника Народне скупштине, стенографска белешка, односно обрађени тонски снимак је саставни део овог записника.

Седница је завршена у 17:00 часова.

СЕКРЕТАР ЗАМЕНИК ПРЕДСЕДНИКА ОДБОРА

Дана Гак Сања Јефић Бранковић